CELEX: 32009D0752
Language: sl
Date: 2009-10-12 00:00:00
Title: 2009/752/ES: Odločba Komisije z dne 12. oktobra 2009 o odobritvi dajanja na trg lipidnega izvlečka iz morskih rakcev vrste Euphausia superba kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2009) 7647)

13.10.2009   
            
            
               SL
            
            
               Uradni list Evropske unije
            
            
               L 268/33
            
         
      ODLOČBA KOMISIJE
   
   z dne 12. oktobra 2009
   o odobritvi dajanja na trg lipidnega izvlečka iz morskih rakcev vrste Euphausia superba kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (notificirano pod dokumentarno številko C(2009) 7647)
   (Besedilo v angleškem jeziku je edino verodostojno)
   (2009/752/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Družba Neptune Technologies & Bioressources Inc. je 29. septembra 2006 vložila zahtevek pri pristojnih organih Finske za dajanje lipidnega izvlečka iz morskih rakcev vrste Euphausia superba na trg kot nove živilske sestavine.
            
         
               (2)
            
            
               Pristojni organ Finske za ocenjevanje živil je 29. januarja 2007 izdal poročilo o začetni oceni. Sklep navedenega poročila je bil, da je uporaba lipidnega izvlečka iz morskih rakcev vrste Euphausia superba kot živilske sestavine sprejemljiva.
            
         
               (3)
            
            
               Komisija je 19. februarja 2007 vsem državam članicam poslala poročilo o začetni oceni.
            
         
               (4)
            
            
               V skladu s členom 6(4) Uredbe (ES) št. 258/97 so bili v roku 60 dni predloženi utemeljeni ugovori glede trženja tega proizvoda.
            
         
               (5)
            
            
               Zato je bil 31. januarja 2008 opravljen posvet z Evropsko agencijo za varnost hrane (EFSA).
            
         
               (6)
            
            
               Znanstveni svet EFSA za dietetične izdelke, prehrano in alergije je na zahtevo Evropske komisije po preučitvi varnosti lipidnega izvlečka iz morskih rakcev vrste Euphausie superbe oblikoval znanstveno mnenje, v katerem je sklenil, da je uporaba lipidnega ekstrakta krila Euphausia superba varna pod predlaganimi pogoji uporabe.
            
         
               (7)
            
            
               Iz poročila o začetni oceni izhaja, da lipidni izvleček iz morskih rakcev vrste Euphausia superba izpolnjuje merila iz člena 3(1) Uredbe.
            
         
               (8)
            
            
               Ukrepi iz te odločbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Lipidni izvleček iz morskih rakcev vrste Euphausia superba, kot je opredeljen v Prilogi I, se lahko da na trg v Skupnosti kot nova živilska sestavina za uporabo in v mejnih vrednostih iz Priloge II.
   Člen 2
   Oznaka „lipidni izvleček iz morskih rakcev vrste Euphausia superba“ je na etiketi proizvoda kot takega ali na seznamu sestavin živil, ki ga vsebujejo.
   Člen 3
   Ta odločba je naslovljena na Neptune Technologies & Bioressources Inc., 225 Promenade du Centropolis, Bureau 200, Laval, Quebec, H7T 0B3, Kanada.
   
      V Bruslju, 12. oktobra 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 43, 14.2.1997, str. 1.
   
      PRILOGA I
      
         SPECIFIKACIJA LIPIDNEGA IZVLEČKA MORSKIH RAKCEV VRSTE EUPHAUSIA SUPERBA
         
      
      
         Opis
      
      Pri proizvodnji lipidnega izvlečka morskih rakcev vrste Euphasia superba se globoko zamrznjen kril zdrobi, nato pa ekstrahira z acetonom. Beljakovine in krilni material se odstranijo iz lipidnega izvlečka s filtracijo. Aceton in ostanek vode se odstranita z izparevanjem.
      
                  Test
               
               
                  Specifikacija
               
            
                  število umiljenja
               
               
                  največ 185 mg KOH/g
               
            
                  peroksidna vrednost (PV)
               
               
                  največ 0,2 meq O2/kg olja
               
            
                  vlaga in hlapnost
               
               
                  največ 0,9 %
               
            
                  fosfolipidi
               
               
                  največ 50 %
               
            
                  trans-maščobne kisline
               
               
                  največ 1 %
               
            
                  EPA (eikosapentenojska kislina)
               
               
                  najmanj 15 %
               
            
                  DHA (dokosaheksenojska kislina)
               
               
                  najmanj 7 %
               
            
   
      PRILOGA II
      
         UPORABE LIPIDNEGA IZVLEČKA IZ MORSKIH RAKCEV VRSTE EUPHASIA SUPERBA
         
      
      
                  Skupina uporabe
               
               
                  Najvišja skupna vsebnost DHA in EPA
               
            
                  mlečni izdelki, razen pijač na osnovi mleka
               
               
                  200 mg/100 g ali za izdelke iz sira 600 mg/100 g
               
            
                  mlečni nadomestki, razen pijač
               
               
                  200 mg/100 g ali za nadomestke sira 600 mg/100 g
               
            
                  mazave maščobe in prelivi
               
               
                  600 mg/100 g
               
            
                  žitni kosmiči za zajtrk
               
               
                  500 mg/100 g
               
            
                  prehranska dopolnila
               
               
                  200 mg na dnevni odmerek, kot ga priporoča proizvajalec
               
            
                  dietetična živila za posebne zdravstvene namene
               
               
                  v skladu s posebnimi prehranskimi zahtevami oseb, katerim so proizvodi namenjeni
               
            
                  živila za uporabo v energijsko omejenih dietah za zmanjšanje telesne teže
               
               
                  200 mg/nadomestni obrok